«Tegelikult ma ei oodanud, et ma Red Bulli võistkonda pääsen. See on imeline! Tean, et uus aasta on minu jaoks suurepärane võimalus end tõestada,» lausus Gasly Vormel 1 sarja ametlikus podcastis.

«Kui ma 2013 aastal Red Bulli süsteemiga ühinesin, poleks ma osanud oodata, et ma viie aastaga Vormel 1 sarja esindusvõistkonna eest sõitma saan. Isegi 12 kuud tagasi, kui ma esmakordselt Vormel 1 sarjas Toro Rosso meeskonda pääsesin, ei uskunud ma, et võimalus sõita Red Bulliga minu jaoks nii ruttu tuleb,»

Daniel Ricciardo lahkumisest sai Gasly teada praktiliselt samal ajal, kui see avalikuks tuli: «Helmut Marko helistas mulle koheselt, kui otsus tehtud oli. Olin šokeeritud – ma ei uskunud seda. Mõtlesin, et mul võib olla siin oma võimalus, aga ta ei andnud mulle mingit vihjet selle kohta, et mina saaksid Toro Rossost Red Bulli suunduda.«»

Marko ütles, et naudi oma puhkust ja kui see läbi saab siis räägime jälle nagu tavaliselt. Eks ma ikka mõtlesin vahepeal, mis neil plaanis on. Kaks nädalat hiljem andsid nad mulle teada, et nad on minu valinud Red Bulli meeskonda sõitma,» rääkis Gasly.